Sisinātājķauķu dzimta

Sisinātājķauķu dzimta (Locustellidae) ir neliela auguma zvirbuļveidīgo (Passeriformes) putnu dzimta, kas apvieno 63 sugas, kas tiek iedalītas 11 ģintīs.World Bird List: Grassbirds, Donacobius, Malagasy warblers, cisticolas, allies, 2018 Lielākā daļa sisinātājķauķu sugu ir Vecās pasaules putnu sugas, kas sastopamas Eiropā, Āzijā un Āfrikā, daļa mājo Austrālijā un citur Okeānijā.

Sisinātājķauķu dzimtas tuvākie radinieki ir Madagaskaras ķauķi (Bernieridae). Toties sisinātājķauķu un Madagaskaras ķauķu apvienotās grupas tuvākie radinieki ir kāpelētājķauķi (Acrocephalidae).Alström, P.; Ericson, P.G.P.; Olsson, U. & Sundberg, P. (2006): Phylogeny and classification of the avian superfamily Sylvioidea. Mol. Phylogenet. Evol. 38(2): 381–397. doi:10.1016/j.ympev.2005.05.015 PMID 16054402

 Latvijā 
Latvijā sastopamas 5 sisinātājķauķu dzimtas sugas: Pallasa ķauķis (Helopsaltes  certhiola), kārklu ķauķis (Locustella naevia), lāsainais ķauķis (Locustella lanceolata), Seivi ķauķis (Locustella luscinioides) un upes ķauķis (Locustella fluviatilis).Latvijas Daba: Mušķērāju dzimta No tām Latvijā samērā parasti un izplatīti ligzdotāji ir trīs sugas,Putni LV: Seivi ķauķis Locustella luscinioides bet divas (lāsainais ķauķis un Pallasa ķauķis) novērotas tikai vienu reizi.Putni LV: Lāsainais ķauķis Locustella lanceolataPutni LV: Pallasa ķauķis Locustella certhiola

 Kopīgās īpašības 
Sisinātājķauķu dzimtas putni ir nelieli, bet ar garu un smailu asti. Apspalvojums pelēkbrūns vai brūns. Daudzām sugām ir tumšas svītras vai raibumi uz spārniem, muguras un sāniem. 

Lielākā daļa sugu mājo krūmājos. Barību meklē, lodājot pa krūmiem vai uz zemes. Sisinātājķauķi uz zemes uzturas daudz biežāk, salīdzinot ar citiem ķauķiem. Netipiski zvirbuļveidīgajiem putniem šīs dzimtas dažu sugu spēju lidot var uzskatīt par iesākuma posmu nelidojošo putnu evolūcijā.del Hoyo, Josep; Elliott, Andrew & Sargatal, Jordi (eds.) (2006): Handbook of Birds of the World (Volume 11: Old World Flycatchers to Old World Warblers). Lynx Edicions, Barcelona.  Sisinātājķauķi ir ļoti uzmanīgi, kā arī to apspalvojums ir īpaši maskējošs un kustības uz zemes, kas atgādina peli, tādēļ tos ir ļoti grūti pamanīt un novērot dabā. Par to klātbūtni visbiežāk liecina tikai to dziedāšana.

 Zinātniskā vārda etimoloģija 
Dzimtas zinātniskais nosaukums atvasināts no latīņu valodas un latviski nozīmē "sienāzis" (locusta), atspoguļojot dzimtas dažu sugu dziesmu līdzību ar sienāža sisināšanu. "Grasshopper". Oxford English Dictionary (3rd ed.). Oxford University Press. September 2005.

 Sistemātika 
Sisinātājķauķu dzimta (Locustellidae)
Austrumu sisinātājķauķi (Helopsaltes)
Dienvidu sisinātājķauķi (Bradypterus)
Garkāju sisinātājķauķi (Cincloramphus)
Indijas sisinātājķauķi (Schoenicola)
Malijas (Malia)
Okeānijas sisinātājķauķi (Poodytes)
Sisinātājķauķi (Locustella)
Svītrainie sisinātājķauķi (Megalurus)
Šrilankas sisinātājķauķi (Elaphrornis)
Vēdekļastes sisinātājķauķi (Catriscus)
Zemes sisinātājķauķi (Robsonius)

 Atsauces 

 Ārējās saites 
IBC: Family Grasshopper-warblers and Grassbirds (Locustellidae) | the Internet Bird Collection
Our Beautiful World: Grass- and Bush- Warblers, Locustellidae
EOL: Locustellidae